Tirlihhááš

Tirlihhááš lii miähástuvâi hiäimun kullee uceslágán kalâččeijee.

 Stuárudâh já tobdomeerhah 

Tirlihhááš lii 18–20,5 cm kukkosâš já tiäddá 41–56 g. Ton selgi lii ränisruškâd, čuávji vielgâd já radde sárgáá. Suájást lii čielgâ vielgis suájásäärgis. Tirlihháá jienâ lii piškelis "ti-vii-viit"-ráiđu. Luontoportti.fi Čujottum 22.6.2021 (suomâkielân)

 Lavdâm já eellimpiirâs 

Tirlihhááš pessee masa ubâ Euroopist já vijđáht meid Aasiast. Suomâst tot pessee masa ubâ enâmist čácáduvâi pirrâ, mut olgosuáluikuávlust já Säämi tuodârkuávluin tot lii härvinâš. Suomâst pessejeh suulân 150 000 paarrâd. Suomen lintuatlas Čujottum 22.6.2021 (suomâkielân) Tirlihhááš tálvástâl Maadâ-Euroopist já Afrikist já máccá pessiđ Suomân cuáŋui-vyesimáánust. Čohčâvarrim tábáhtuvá syeini-porgemáánust.

 Lasanem 

Tirlihháá piervâl lii vyeligis kyeppi šadolâšvuođâ syejeest. Niŋálâs mannee vyesimáánust nelji mane, já ores já niŋálâs läälih taid 21–24 peivid. Uđâgááh oceh jieijâs ravâdâs jo viehâ uccen já kirdeškyetih suulân kuulmâ oho ahasâžžân.

 Raavâd 

Tirlihhááš porá čielgitävtittes elleid.

 Käldeeh  

Luokka:Miähástuvah